Գործող կեդրոնները, ակումբները, միութիւնները ամէն հնարաւորութիւն ունին հաւաքելու, համախմբելու երկու հատուածները: Օրինակ՝ մենք կը տեսնենք, որ ՀՄԸՄ-ի մէջ հայաստանահայ եւ սփիւռքահայ հայրենակիցներու ներկայութիւնը համեմատաբար լաւ է, Համազգայինի պարախումբին մէջ նոյնպէս համեմատութիւնը լաւ է. որոշ դպրոցներու եւ եկեղեցիներու մէջ եւս բարելաւում կը տեսնենք: Տակաւին շատ աշխատանք կայ տանելիք, հրաւիրող մթնոլորտ ստեղծելու, նախապաշարումներէ ձերբազատուելու, անհանդուրժողութիւնը թօթափելու համար: